होटल ताज मान सिंह को लीज पर देने के लिए नीलामी का रास्ता साफ
दिल्लीके होटल ताज मान सिंह को लीज पर देने के लिए नीलामी प्रकिया का रास्ता साफ हो गया है। एनडीएमसी के उपाध्यक्ष करण सिंह तंवर ने गुरुवार को हुई एनडीएमसी की बैठक में नीलामी प्रक्रिया के प्रस्ताव को सर्वसम्मति से पारित किया गया।
तंवर ने बताया कि वर्ष 2011 से लीज एक्सपायर होने के बाद से अब तक नीलामी को लेकर इस होटल का मामला विवादों के घेरे में रहा है। इसी के मद्देनजर सुप्रीम कोर्ट में ताज मानसिंह होटल से संबंधित केस चल रहा है तथा कोर्ट ने ही एनडीएमसी को इस मसले पर पुनर्विचार के लिए कहा था, क्योंकि इस मुद्दे पर दो वरिष्ठ वकीलों की राय भिन्न-भिन्न है। इसलिए परिषद की बैठक में इस मामले पर पुनर्विचार किया गया, जिसके तहत सभी सदस्यों ने एकमत होकर होटल को लीज पर देने के लिए नीलामी प्रकिया का प्रस्ताव पास कर दिया।
ली- मेरिडियन का लाइसेंस रद्द
तंवरने बताया कि अन्य दूसरे मामले में ली- मेरिडियन होटल का लाइसेंस रद्द कर दिया गया है। क्योंकि जनवरी, 2017 तक इस होटल के लाइसेंस फीस का बकाया लगभग 523 करोड़ रुपए हो चुका है। होटल ने अभी तक ये फीस जमा नहीं कराई है। परिणामस्वरूप संबंधित राशि समय पर जमा करने की एवज में होटल का लाइसेंस रद्द कर दिया गया। साथ ही इसको खाली कराने के लिए अविलंब कार्रवाई करने का भी निर्णय लिया गया।
hin_Deva hin_Deva hin_Deva hin_Deva hin_Deva